Document ID: 32003R2069

Κανονισμός (ΕΚ) αριθ. 2069/2003 της Επιτροπής
της 25ης Νοεμβρίου 2003
σχετικά με τη διόρθωση του κανονισμού (ΕΚ) αριθ. 2058/2003 για τον καθορισμό της μέγιστης επιστροφής κατά την εξαγωγή θερμικά επεξεργασμένου μεσόσπερμου και μακρόσπερμου Α λευκασμένου ρυζιού με προορισμό ορισμένες τρίτες χώρες στο πλαίσιο της δημοπρασίας που προβλέπεται στον κανονισμό (ΕΚ) αριθ. 1876/2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία φορά από τον κανονισμό (ΕΚ) αριθ. 411/2002 της Επιτροπής(2), και ιδίως το άρθρο 13 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2058/2003 της Επιτροπής(3) καθόρισε τη μέγιστη επιστροφή κατά την εξαγωγή θερμικά επεξεργασμένου μεσόσπερμου και μακρόσπερμου Α λευκασμένου ρυζιού με προορισμό ορισμένες τρίτες χώρες στο πλαίσιο της δημοπρασίας που προβλέπεται στον κανονισμό (ΕΚ) αριθ. 1876/2003 της Επιτροπής(4).
(2) Ύστερα από διενεργηθέντα έλεγχο προέκυψε ότι, λόγω σφάλματος, ο κανονισμός δεν ανταποκρίνεται στα μέτρα που παρατίθενται στη γνώμη της διαχειριστικής επιτροπής που προέβλεπε, προς το σκοπό μιας πλέον ισόρροπης διαχείρισης των ποσοτήτων που εξάγονται με επιστροφή, έναν συντελεστή χορήγησης 75 % για τις προσφορές που κινούνται στα επίπεδα της μέγιστης επιστροφής. Είναι σκόπιμο να διορθωθεί ο συγκεκριμένος κανονισμός, καθορίζοντας τον εν λόγω συντελεστή χορήγησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΚ) αριθ. 2058/2003, στο άρθρο 1 προστίθεται η ακόλουθη παράγραφος:"Για τις προσφορές που κινούνται στο επίπεδο της μέγιστης επιστροφής, καθορίζεται συντελεστής χορήγησης 75 %."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο κανονισμός εφαρμόζεται από τις 22 Νοεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 2003.

Labels: 3
17
5